# Askeroptimisten 2017

#### Asker Seilforening 26.-27. august 2017

## INSTRUKS FOR FØRERE AV SIKKERHETSBÅTER

**Infomøte: Lørdag 0900, Søndag 0900**

**Merking:** Sikringsbåter merkes med blå nummererte flagg.

**Kommunikasjon:** Sikringsbåter skal til enhver tid være tilgjengelige på tildelt VHF-kanal, evt. mobiltelefon. Se egen kommunikasjonsprotokoll. Bane 1 VHF kanal 69, Bane 2 VHF kanal 71 og Bane 3 kanal 72

**Utseiling:** Alle sikringsbåter skal ved utseiling være spesielt oppmerksomme og overvåke seilernes

utseiling fra base til bane. **Ved ankomst baneområdet om morgenen går sikringsbåtene opp til startbåt og melder seg.**

**Dekning:** Sikringsbåter skal alltid befinne seg i og er ansvarlig for sikkerheten i tildelt sone på respektiv bane under regattaene. Sikringsbåtene bør bemannes med minimum to personer. Sikringsbåter som må forlate banen skal selv finne en annen båt som kan ta deres plass mens de er borte. Ny sikringsbåt skal da utstyres med VHF og banesjef skal informeres om sone, navn, og tlf på ny sikkerhetsbåt.

**Sonefordeling**: Se vedlagt kommunikasjonsprotokoll og soneinndeling.

**Varsling:** Ved hendelser, ulykker eller situasjoner som kan medføre fare for seilerne, skal det handles i henhold til vedlagte sikkerhetsrutiner.

**Assistanse seilere:** Sikringsbåter bistår alle seilere som har behov for assistanse. Ved behov for mer ressurser tilkalles bøye, trener eller publikumsbåter.

Ved inntauing av seilere under regattaen gjøres dette fortrinnsvis av trener / følgebåter for å ha tilstrekkelig dekning med sikringsbåter på banen.

**Følge/trener båter:** Mannskap i trener og sikringsbåter skal til enhver tid benytte flytevest og dødmannsbryter. Sikringsbåter som observerer at dette ikke følges, rapporterer dette til sekretariatet. Husk at det gjelder våre barns sikkerhet og ikke vår bekvemmelighet.

Sikringsbåter skal påse at følgebåter og trenerbåter ikke ligger så nær baneområdet at det sjenerer seilerne. Dette gjelder særlig ved målgang og toppmerke. Avstand > 50 meter. Husk å unngå at seilerne sjeneres av ikke-konkurrerende båter, hekkbølger, vindskygge etc. Vær et godt forbilde. Veiled med et smil fremfor å kommandere.

**Fremmede fartøy:** Sikringsbåter holder utkikk etter, og omdirigerer nyttefartøy og lystbåter på vei inn i baneområdet. Ved problemer varsles banesjef. Husk at tidlig kontakt ofte kan oppnås og situasjoner unngås ved å kalle opp på VHF kanal 16.

**Avslutning:** Etter siste seilas skal ingen sikringsbåt forlate sin bane uten å forvisse seg om at alle seilerne er trygt på vei til havn, og følge seilerne inn.

**ALLE SIKRINGSBÅTER SKAL, ETTER AT ALLE BÅTER PÅ BANEN ER I MÅL, GÅ OPP TIL MÅLBÅT FOR GODKJENNELSE, FØR DE FORLATER BANEOMRÅDET VED AVSLUTNING AV DAGEN.**

Takk for at du hjelper oss med å lage et trygt og godt arrangement!